ORDE do 4 de abril de 2001 pola que se autoriza a transformación e cambio de denominación dos centros públicos específicos de educación permanente de adultos de réxime especial, en centros privados de educación de persoas adultas, que no anexo se relacionan.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 30/04/2001

Examinado o expediente iniciado pola representante da Congregación Relixiosas de María Inmaculada, polo que solicita a transformación e cambio de denominación dos centros públicos, de réxime especial, de educación permanente de adultos María Inmaculada da Coruña, Santiago de Compostela, Lugo e Vigo en centros privados específicos de educación de persoas adultas.
Vistos a Lei orgánica 1/1990, do 3 de outubro (BOE do 4), de ordenación xeral do sistema educativo; Decreto 88/1999, do 11 de marzo (DOG do 13 de abril), polo que se regula a ordenación xeral das ensinanzas de educación de persoas adultas e os requisitos mínimos dos centros; Orde do 18 de xullo de 1997 (DOG do 31), pola que se autoriza a impartición de ensinanzas básicas iniciais (niveis I e II) en centros docentes de educación das persoas adultas na Comunidade Autónoma de Galicia; Orde do 18 de xullo de 1997 (DOG do 31), pola que se autoriza a determinados centros docentes públicos de educación de persoas adultas a imparti-las ensinanzas de educación secundaria para persoas adultas conducentes ó título de graduado en educación secundaria.
Tendo en conta que os mencionados centros contaban coa correspondente autorización para imparti-las ensinanzas de educación permanente de adultos, referida ás ensinanzas establecidas na Lei 14/1970, do 14 de agosto, xeral de educación e financiamento da reforma educativa, esta consellería, por proposta da Dirección Xeral de Centros e Inspección Educativa,
DISPÓN:
Primeiro.-Autoriza-la transformación e cambio de denominación dos centros públicos, de réxime especial, María Inmaculada da Coruña, Santiago de Compostela, Lugo e Vigo en centros privados, específicos de educación de persoas adultas, segundo os datos que figuran no anexo da presente orde.
Segundo.-Contra a presente disposición, que esgota a vía administrativa, os interesados poderán interpoñer recurso potestativo de reposición perante o conselleiro de Educación e Ordenación Universitaria, no prazo dun mes, a partir do día seguinte ó da súa publicación no Diario Oficial de Galicia, segundo o disposto nos artigos 116 e 117 da Lei 4/1999 (BOE do 14 de xaneiro), de modificación da Lei 30/1992, de réxime xurídico das administracións públicas e do procedemento administrativo común, ou ben directamente o recurso contencioso-administrativo, no prazo de dous meses, perante o Tribunal Superior de Xustiza de Galicia.
Santiago de Compostela, 4 de abril de 2001.
Celso Currás Fernández
Conselleiro de Educación e Ordenación
Universitaria
ANEXO
Provincia: A Coruña.
Concello: A Coruña.
Localidade: A Coruña.
Enderezo: Santiago de Compostela, 1 bis.
Denominación: López y Vicuña II.
Código do centro: 15023983.
Titular: Congregación Relixiosas de María Inmaculada.-Composición resultante:
Educación básica de adultos:
Nivel I: 2 unidades.
Nivel II: 2 unidades.
Provincia: A Coruña.
Concello: Santiago de Compostela.
Localidade: Santiago de Compostela.
Enderezo: Rúa Nova, 9.
Denominación: López y Vicuña.
Código do centro: 15024100.
Titular: Congregación Relixiosas de María Inmaculada.-Composición resultante:
Educación básica de adultos:
Nivel I: 1 unidade.
Nivel II: 1 unidade.
Nivel III: 2 unidades.
Provincia: Lugo.
Concello: Lugo.
Localidade: Lugo.
Enderezo: Teniente Coronel Teijeiro, 4.
Denominación: López y Vicuña.
Código do centro: 27015190.
Titular: Congregación Relixiosas de María Inmaculada.-Composición resultante:
Educación básica de adultos:
Nivel I: 2 unidades.
Nivel II: 2 unidades.
Provincia: Pontevedra.
Concello: Vigo.
Localidade: Vigo.
Enderezo: Vázquez Varela, 57.
Denominación: López y Vicuña.
Código do centro: 36016905.
Titular: Congregación Relixiosas de María Inmaculada.-Composición resultante:
Educación básica de adultos:
Nivel I: 2 unidades.
Nivel II: 2 unidades.